Hier is 'n oorsig oor hoe vanjaar se begroting jou raak:
Een van die grootste verrassings in vanjaar se begroting is die skep van 'n nuwe "superkategorie" vir betalers van persoonlike belasting wat meer as R1,5 miljoen per jaar verdien. Hierdie belastingbetalers gaan voortaan teen 45% belas word (opwaarts aangepas vanaf die vorige 41%).
Al die ander belastingkategorieë is effens aangepas om vir die verskuiwing van belastingkerwe voorsiening te maak, maar die verhogings is veel minder toegeeflik as in vorige jare.
Tax rates for the period from 1 March 2017 to February 2018
R708 311 - R1 500 000
R533 625 + 45% of the amount above R1 500 000
Rate of Tax 45%
Die primêrebelastingkorting is marginaal van R13 500 tot R13 650 gelig, terwyl kortings vir diegene ouer as 65 (R21 114) en ouer as 75 (R23 607) ook beskeie verhogings toon.
Die belastingkrediete vir jaarlikse bydraes tot mediese fondse is ook effens verhoog tot R3 636 per persoon vir die eerste twee lede (opwaarts aangepas vanaf R3 432) en R2 448 per persoon vir elke bykomende lid (vanaf R2 304).
Belasting op besighede
Maatskappybelasting bly onveranderd op 28% en dieselfde geld vir omsetbelasting (van toepassing op mikrobesighede met 'n omset van nie meer as R1 miljoen per jaar nie).
Gordhan het egter 'n effense vermindering in die belastingkoerse van toepassing op kleinsakekorporasies in die twee boonste kategorieë aangekondig.
Financial years ending on any date between 1 April 2017 and 31 March 2018
R0 - R75 750
R75 751 - R365 000
7% of taxable income above R75 750
R20 248 + 21% of taxable income above R365 000
R59 098 + 28% of taxable income above R550 000
Gordhan het 'n bietjie verligting aangekondig vir huiskopers in die laeinkomstekategorieë deur die drumpel vir hereregte tot R900 000 te verhoog. Dit beteken huiskopers is nou vrygestel van die betaling van hereregte as die koopprys nie meer as R900 000 is nie (opwaarts aangepas vanaf R750 000 in die vorige begroting).
Die belasting op trusts (buiten spesiale trusts) het oor die afgelope twee belastingjare aansienlik toegeneem van 41% tot 45% vir die belastingjaar van 1 Maart 2017 tot 28 Februarie 2018.
Die nasionale tesourie se voortgesette verbintenis tot die vestiging van 'n kultuur van spaar het 'n hupstootjie gekry in die vorm van 'n verhoging in belastingvrye spaar van R30 000 tot R33 000 per jaar.
Terughoudingsbelasting op dividende
Daar is egter minder positiewe nuus vir aandeelhouers met die aankondiging dat terughoudingsbelasting op dividende van 15% tot 20% styg. Hierdie styging tree onmiddellik in werking, met 22 Februarie 2017 die aanvangsdatum.
'n Styging van 30c per liter in die brandstofheffing en 9c per liter in die padongelukkefonds-heffing beteken dat elke liter brandstof jou in die toekoms 39c meer uit die sak gaan jaag.
Die sogenaamde "sondebelastings" op tabak en alkoholprodukte is dikwels die teiken om ekstra inkomste te in, en vanjaar was geen uitsondering nie. Die aksynsregte op hierdie produkte is met tussen 6% en 10% verhoog. In randterme beteken dit rokers gaan R1,06 meer vir 'n pakkie van 20 sigarette betaal terwyl vonkelwyn met 70c per bottel styg, wyn met 26c per bottel, bier en sider met 12c per 330 ml en spiritualieë met R4,43 per 750 ml bottel.
Kapitaalwinsbelasting, boedelbelasting, BTW en belasting op geskenke bly onveranderd.
Ons is hier om te help
Kontak ons om uit te vind hoe die nuwe begroting jou in die jaar wat voorlê, gaan raak. Die HGG Finansiële Groep is daartoe verbind om al ons kliënte te help om aan hul belastingvereistes te voldoen en tegelykertyd vooruit te beplan vir langtermyn- finansiële stabiliteit.